Paul Magnus Norum

Paul Magnus Norum (født 26. juli 1812 i Trondhjem, død 28. mars 1884 på Velo i Jevnaker) var en norsk embetsmann og den første direktøren for Botsfengselet i Christiania.

Norum var sønn av kjøpmann Arent Norum og Karen Schjelderup. Han tok examen artium i 1832 og ble cand. jur. i 1839. Han ble deretter ansatt i Justisdepartementet, hvor han ble sjef for Kriminalkontoret i 1848. I denne stillingen skrev han innstillingen som lå til grunn for Botsfengselsloven av 12. juli 1848, og ble utnevnt til Botsfengselets første direktør med forpliktelse til å gjennomføre studiereiser for å studere fengselsvesenet i andre land. I 1858 fikk han i oppdrag å utføre undersøkelser av forholdene i norske fengsler, og i 1860 ble han utnevnt til sorenskriver i Hadeland og Land sorenskriveri. Denne stillingen beholdt han til sin død.

 Utmerkelser 
Norum ble utnevnt til ridder av St. Olavs Orden i 1881.

 Litteratur 
 Den Kongelige norske Sankt Olavs orden 1847–1947. Oslo: Grøndahl, 1947

Kategori:Norske embets- og tjenestemenn
Kategori:Riddere av St. Olavs Orden
Kategori:Personer fra Trondheim kommune